На основу Мера Владе Републике Србије и Кризног штаба за сузбијање инфекције вирусом COVID - 19, Кризни штаб за праћење стања и предузимање мера на територији града Прокупља на седници одржаној дана 04.12.2020 године, донео је

**З А К Љ У Ч А К**

1.У циљу превенције и спречавања ширења заразе вирусом COVID – 19 на територији града Прокупља,

ОГРАНИЧАВА СЕ РАДНО ВРЕМЕ ПРУЖАЊА УСЛУГА и то:

* Угоститељски објекти – кафићи, ресторани, барови и ноћни клубови неће радити од петка у 17 часова до понедељка у 5 часова ујутру без изузетка.

Њихово радно време биће од понедељка до петка од 5 до 17 часова. Угоститељским објектима је дозвољено да обављају делатности доставе хране нон стоп, 24 часа, седам дана у недељи, као и осталим привредницима чија је то основна делатност.

* Тржни центри, продавнице гардеробе, кладионице, коцкарнице, дечије играонице, такође, неће радити од петка у 17 часова до понедељка у 5 ујутру.
* Фризерски и козметички салони, салони за негу лепоте неће радити током викенда. У ову групу спадају и објекти из области спорта и рекреације – теретане, фитнес центри, базени, спа центри, балони за фудбал, кошарку, тенис или било који други рекреативни спорт.

 Свим овим објектима дозвољено је да раде радним данима од 5 ујутру до 17 часова.

 Радно време осталих објеката:

* Продавнице прехрамбене индустрије, трговинске радње, малопродајни објекти као и трафике, киосци и слично где се по правилу не улази у објекат приликом куповине, могу радити, како радним данима, тако и викендом, до 21 час.
* Апотеке и бензинске пумпе (делатност продаје горива) могу да раде нон стоп, свакога дана без ограничења, док ће пијаце бити отворене и у данима викенда од 6 часова ујутру до 15 часова.
* Изузетак представљају ресторани и барови који се налазе у оквиру хотела и приватних смештаја. Они могу пружати своје услуге само и искључиво регистрованим и пријављеним гостима до 21 час свакога дана.
* Ординације и лабораторије које пружају медицинске услуге могу да раде током читавог дана, укључујући и викенд.
* Спортски објекти се могу користити и викендом за тренинге и одржавање искључиво регистрованих такмичења у надлежности националних спортских савеза.
* Објекти и установе из области културе – биоскопи, позоришта, музеји и галерије моћи ће раде радним данима, као и суботом и недељом, до 17 часова.
* Објекти и радње у којима се пружају услуге при чијем вршењу није потребно присуство корисника или су присуство и контакт ограниченог трајања, попут сервиса беле технике, техничких сервиса, кројача, обућара и стаклорезачких радњи могу радити радним данима до 21 час, а суботом до 17 часова.

2.Контролу ове наредбе спроводиће надлежне републичке и комунална инспекција Градске управе града Прокупља.

3.Овај закључак ступа на снагу даном доношења, важи до 15.12.2020. године, објављује се интернет сајту Града Прокупља и на огласној табли Градске управе града Прокупља.

 У Прокупљу, Командант Кризног штаба

 Број: 217-290/2020-01-1

 Дана 04.12.2020.године \_\_\_\_\_\_\_\_\_\_\_\_\_\_\_\_\_\_\_\_\_\_\_

 Милан Аранђеловић с.р.